Tiesas (sestā palāta) 2025. gada 1. augusta spriedums – Komisija/Beļģija (Darba un privātās dzīves līdzsvara direktīva)
(Lieta C‑68/24)
Valsts pienākumu neizpilde – LESD 258. pants – Vecāku un aprūpētāju darba un privātās dzīves līdzsvars – Direktīva (ES) 2019/1158 – 20. panta 1. punkts – Netransponēšana un transponēšanas pasākumu nepaziņošana – LESD 260. panta 3. punkts – Lūgums piespriest naudas sodu – Soda apmēra noteikšanas kritēriji
1.      Prasība sakarā ar pienākumu neizpildi – Direktīva 2019/1158 – Netransponēšana noteiktajos termiņos – Transponēšanas pasākumu nepaziņošana – Pienākumu neizpilde
(LESD 258. pants; Eiropas Parlamenta un Padomes Direktīvas 2019/1158 20. panta 1. punkts)
(skat. 36.–47. punktu un rezolutīvās daļas 1. punktu)
2.      Prasība sakarā ar pienākumu neizpildi – Tiesas spriedums, ar kuru konstatēta pienākumu neizpilde – Pienākuma paziņot direktīvas transponēšanas pasākumus neizpilde – Naudas sodi – Tiesas rīcības brīvība – Kritēriji
(LESD 260. panta 3. punkts; Eiropas Parlamenta un Padomes Direktīvas 2019/1158 20. panta 1. punkts)
(skat. 71.–105. punktu un rezolutīvās daļas 2. punktu)
Rezolutīvā daļa
1)
Komisijas argumentētajā atzinumā noteiktajā termiņā nepieņemdama normatīvos un administratīvos aktus, lai izpildītu Eiropas Parlamenta un Padomes Direktīvas (ES) 2019/1158 (2019. gada 20. jūnijs) par darba un privātās dzīves līdzsvaru vecākiem un aprūpētājiem un ar ko atceļ Padomes Direktīvu 2010/18/ES, prasības un tādējādi arī nepaziņodama šos aktus Komisijai, Beļģijas Karaliste nav izpildījusi Direktīvas 2019/1158 20. panta 1. punktā paredzētos pienākumus.
2)
Beļģijas Karaliste maksā Eiropas Komisijai naudas sodu 2 352 000 EUR apmērā.
3)
Beļģijas Karaliste sedz savus, kā arī atlīdzina Eiropas Komisijas tiesāšanās izdevumus.